b'\n_START_ARTICLE_\nKasvuosuus\n_START_PARAGRAPH_\nKasvuosuus tarkoittaa sijoitusrahaston osuuslajia, jolle ei makseta tuottoa. Kun tuotot j\xc3\xa4\xc3\xa4v\xc3\xa4t rahastoon, osuuden arvo kasvaa._NEWLINE_Sijoitusrahastossa voi olla tuotonjaon kannalta erilaisia rahasto-osuuksia. N\xc3\xa4it\xc3\xa4 kutsutaan yleens\xc3\xa4 tuotto-osuuksiksi ja kasvuosuuksiksi._NEWLINE_Kasvuosuuksien omistajille ei jaeta rahastosta tuottoa, vaan rahaston saama tuotto kasvattaa kasvuosuuden arvoa. Tuotto-osuuksien omistajille jaetaan vuotuinen tuotto, jolloin tuoton maksaminen v\xc3\xa4hent\xc3\xa4\xc3\xa4 tuotto-osuuden arvoa tuoton verran._NEWLINE_Suomen verotuksessa kasvuosuuksille kertynyt tuotto tulee verotettavaksi vasta, kun kasvuosuudet myyd\xc3\xa4\xc3\xa4n. Sijoitusrahasto itse ei Suomessa maksa veroa tuotostaan tai kasvustaan.'